pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“เฉลิมชัย”เร่งเดินเครื่อง 3 แผนรับมือแบนสารพิษ
วันอังคารที่ 8 ตุลาคม 2562
“เฉลิมชัย”เร่งเดินเครื่อง 3 แผนรับมือแบนสารพิษ
“เฉลิมชัย”เร่งเดินเครื่อง 3 แผนรับมือแบนสารพิษ เร่งรัดส่งเสริมเกษตรอินทรีย์ 1 ล้านไร่ สั่งศูนย์วิจัยพืชทั่วประเทศใช้สารชีวภาพทดแทน 3 สาร เตรียมดันกฎหมายเกษตรกรรมยั่งยืน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า ได้สั่งการให้ปลัดกระทรวงเกษตรและสหกรณ์และหน่วยงานในสังกัดเร่งขับเคลื่อนแผนปฏิบัติการเร่งด่วน 3 เรื่องให้เร็วขึ้น เพื่อรองรับการแบนสารเคมีกําจัดศัตรูพืช 3 ชนิด พาราควอต ไกลโฟเซต และคลอร์ไพริฟอส ได้แก่ 1) เร่งส่งเสริมการใช้สารชีวภาพชีวภัณฑ์ทดแทน 3 สาร ซึ่งก่อนหน้านี้ได้สั่งการให้กระทรวงรวบรวมมาให้ได้มากที่สุดโดยให้ศูนย์วิจัยข้าวพืชไร่พืชสวนใช้ทดสอบในแปลงทดลองทุกภาคทั่วประเทศ 2) เสนอร่างพรบ.เกษตรกรรมยั่งยืน ฉบับที่ พ.ศ....ต่อสภาผู้แทนฯ โดยเร็ว ซึ่งขณะนี้ร่างกฎหมายดังกล่าวที่กระทรวงเกษตรและสหกรณ์เสนออยู่ในชั้นกฤษฎีกาแล้ว จากนั้นจะเข้าสู่คณะรัฐมนตรีเพื่อส่งเข้าสภาผู้แทนฯ ต่อไป ปัจจุบันมีพื้นที่เกษตรยั่งยืนกว่า 3 ล้านไร่ และจะให้ขยายเป็น 5 ล้านไร่ในเฟสที่หนึ่งโดยเร็ว และ 3) ยกระดับการส่งเสริมเกษตรอินทรีย์ ซึ่งขณะนี้กระทรวงเกษตรฯ สามารถขยายพื้นที่เกษตรอินทรีย์ได้ถึง 570,000 ไร่ ที่ผ่านการรับรองออการ์นิค มีอัตราเติบโตร้อยละ 16 ต่อปี เป็นอันดับ 7 ของเอเซีย โดยให้วางเป้าหมายว่าต้องเติบโตขยายตัวร้อยละ 25 ต่อปี เพื่อบรรลุเป้าหมายแรก 1 ล้านไร่ โดยกําลังพิจารณาจัดตั้งสถาบันเกษตรอินทรีย์แห่งชาติเป็นองค์กรหลักในการขับเคลื่อนเกษตรอินทรีย์แบบบูรณาการความร่วมมือทุกภาคส่วน
“ผมห่วงใยต่อสุขภาพของเกษตรกรไทยที่ใช้สารเคมีอันตรายรวมถึงคนไทยทั้งประเทศที่บริโภคพืชผักผลไม้ที่มีสารอันตรายตกค้าง จึงมีนโยบายแบนห้ามใช้สารพิษ 3 ชนิดนี้ และมอบหมายให้รัฐมนตรีช่วยว่าการกระทรวงเกษตรและสหกรณ์ (นางสาวมนัญญา ไทยเศรษฐ์) รับผิดชอบเรื่องนี้ตั้งแต่ต้น และจะไม่ยอมให้คนไทยตายผ่อนส่งอีกต่อไป จึงมีแผนเร่งด่วนรองรับนโยบายการแบน 3 สาร ซึ่งเป็นแผนการพัฒนาเกษตรกรรมแบบยั่งยืน จุดเปลี่ยนครั้งนี้สําคัญต่ออนาคตภาคเกษตรและอาหารของประเทศ จึงต้องมีมาตรการและแผนรองรับตอบโจทย์ทั้งระยะเฉพาะหน้าและระยะยาวตามแนวทางของท่านนายกรัฐมนตรี” นายเฉลิมชัย กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กอ.รมน.ชี้แจง กรณีการบิดเบือนการขยายเวลาของประกาศ เรื่อง พื้นที่ปรากฏเหตุการณ์อันกระทบ ต่อความมั่นคงภายในราชอาณาจักร
วันพฤหัสบดีที่ 30 พฤศจิกายน 2560
กอ.รมน.ชี้แจง กรณีการบิดเบือนการขยายเวลาของประกาศ เรื่อง พื้นที่ปรากฏเหตุการณ์อันกระทบ ต่อความมั่นคงภายในราชอาณาจักร
กอ.รมน.แจงกรณีกลุ่มต่อต้านโรงไฟฟ้าเทพาเป็นการดําเนินการตามกระบวนการกฎหมายปกติของเจ้าหน้าที่รัฐ ไม่เกี่ยวกับการขยายเวลาประกาศ เรื่อง พื้นที่ปรากฏเหตุการณ์อันกระทบต่อความมั่นคงภายในราชอาณาจักร ระบุเจตนารมณ์ของการประกาศฯ เพื่อแก้ไขปัญหาความไม่สงบใน จชต.
วันที่ 29 พฤศจิกายน 2560 พลตรี พีรวัชฌ์ แสงทอง โฆษกกองอํานวยการรักษาความมั่นคงภายในราชอาณาจักร (โฆษก กอ.รมน.) ชี้แจงกรณีการบิดเบือนการขยายเวลาของประกาศ เรื่อง พื้นที่ปรากฏเหตุการณ์อันกระทบต่อความมั่นคงภายในราชอาณาจักร โดยข่าวสารจากโซเชียลมีเดียกลุ่มต่อต้านโรงไฟฟ้า เผยแพร่ประกาศ เรื่อง พื้นที่ปรากฏเหตุการณ์อันกระทบต่อความมั่นคงภายในราชอาณาจักร ความว่าด้วยสถานการณ์ในเขตพื้นที่ อ.แม่ลาน จ.ปัตตานี และ อ.จะนะ อ.นาทวี อ.เทพา และ อ.สะบ้าย้อย จ.สงขลา ที่ ครม.มีมติ เมื่อวันที่ 28 พ.ย. 2560 ให้มีผลบังคับใช้ระหว่างวันที่ 1 ธ.ค. 2560 ถึงวันที่ 30 พ.ย. 2561 โดยบิดเบือนข้อมูลประกาศดังกล่าวว่าเป็นความพยายามของรัฐบาลในการสกัดกั้นความเคลื่อนไหวของกลุ่มต่อต้านโรงไฟฟ้า (ตามข้อเท็จจริง มติ ครม.ดังกล่าว เป็นการต่ออายุประกาศเดิมซึ่งจะหมดอายุในวันที่ 30 พ.ย. 2560)
โฆษก กอ.รมน. ได้ชี้แจงกรณีการประกาศในราชกิจจานุเบกษา เรื่อง พื้นที่ปรากฏเหตุการณ์อันกระทบต่อความมั่นคงภายในราชอาณาจักร ซึ่งคณะรัฐมนตรีได้อนุมัติเมื่อ 28 พ.ย. 2560 นั้น เป็นการประกาศเพื่อเป็นการต่ออายุจากประกาศของเดิมที่กําลังจะหมดอายุลง และเป็นการกําหนดระยะเวลาเพียง 1 ปี
ทั้งนี้ พื้นที่ อ.แม่ลาน จ.ปัตตานี และพื้นที่ อ.จะนะ , อ.เทพา , อ.นาทวี และ อ.สะบ้าย้อย จ.สงขลา ในพื้นที่ 5 อําเภอนี้ เป็นพื้นที่ที่ยังคงปรากฏเหตุการณ์อันกระทบต่อความมั่นคงภายในราชอาณาจักร และเป็นพื้นที่ที่เจ้าหน้าที่ของรัฐสามารถแก้ไขและควบคุมสถานการณ์ได้ระดับหนึ่ง จึงได้มีประกาศกําหนดพื้นที่ความมั่นคง ซึ่งพื้นที่ดังกล่าวได้มีประกาศกําหนดมาตั้งแต่ปี พ.ศ. 2552 ในการประกาศมีการกําหนดเป็นระยะเวลา 1 ปี ซึ่งจะครบกําหนดในวันที่ 30 พ.ย. 60 นี้ เพื่อให้เกิดความต่อเนื่องในการปฏิบัติงาน รวมทั้งการบริหารจัดการรักษาความสงบและความปลอดภัยให้มีเอกภาพและเกิดประสิทธิภาพสูงสุด จึงมีความจําเป็นอย่างยิ่งที่ยังคงต้องกําหนดมาตรการป้องกันไว้เช่นเดิม กองอํานวยการรักษาความมั่นคงภายในราชอาณาจักร (กอ.รมน.) จึงขอขยายระยะเวลาไปอีก 1 ปี ตั้งแต่ วันที่ 1 ธ.ค. 60 ถึง 30 พ.ย. 61 เพื่อให้สามารถดํารงไว้ซึ่งความสงบเรียบร้อยในพื้นที่ มีสภาวะแวดล้อมสังคมที่พี่น้องประชาชนในพื้นที่ประกอบอาชีพได้อย่างปกติสุข และเพื่อให้เจ้าหน้าที่ของรัฐสามารถอํานวยการ และยุติหรือแก้ไขปัญหาที่อาจจะเกิดขึ้นให้ได้โดยเร็ว
การเกิดเหตุการณ์เมื่อ 27 พ.ย. 60 กรณีกลุ่มต่อต้านโรงไฟฟ้าเทพานั้น เป็นการดําเนินการตามกระบวนการกฎหมายปกติของเจ้าหน้าที่รัฐ ไม่เกี่ยวข้องกับการประกาศฉบับนี้ อย่าได้นํามาเชื่อมโยงกันซึ่งจะทําให้สังคมเข้าใจผิดและนําไปสู่ความขัดแย้งในสังคมได้ จึงขอชี้แจงให้ประชาชนรับทราบถึงเจตนารมณ์ของการประกาศฉบับนี้ มีขึ้นเพื่อแก้ไขปัญหาความไม่สงบในจังหวัดชายแดนภาคใต้ ตามนโยบายการบริหารและพัฒนาจังหวัดชายแดนภาคใต้ เพื่อให้สังคมจังหวัดชายแดนภาคใต้มีความปลอดภัย ปราศจากเงื่อนไขความรุนแรง และมีกระบวนการเสริมสร้างสันติสุขอย่างยั่งยืน
-----------------------------
รัฐบาลไทย-ข่าวทำเนียบรัฐบาล-กรมส่งเสริมวัฒนธรรม เปิดการอบรมเชิงปฏิบัติการทำหน้ากากผ้า [กระทรวงวัฒนธรรม]
วันพฤหัสบดีที่ 19 มีนาคม 2563
กรมส่งเสริมวัฒนธรรม เปิดการอบรมเชิงปฏิบัติการทําหน้ากากผ้า [กระทรวงวัฒนธรรม]
กรมส่งเสริมวัฒนธรรม เปิดการอบรมเชิงปฏิบัติการทําหน้ากากผ้า
วันที่ ๑๙ มีนาคม ๒๕๖๓นายชาย นครชัย อธิบดีกรมส่งเสริมวัฒนธรรม เป็นประธานเปิดการอบรมเชิงปฏิบัติการทําหน้ากากผ้าแก่คณะจิตอาสาพระราชทาน ข้าราชการและบุคลากร กรมส่งเสริมวัฒนธรรม กิจกรรมนี้เป็นหนึ่งในโครงการเปิดศูนย์วัฒนธรรมแห่งประเทศไทยเป็นแหล่งเรียนรู้ทางวัฒนธรรม ณ ห้องนิทรรศการหมุนเวียน ศวท.โดยมีนายเอกสิทธิ์ โกมลกิติพงศ์ จากผ้าขาวม้าอิมปานิและทีมงาน เป็นวิทยากรสอนขั้นตอนการทําหน้ากากผ้าจากผ้าขาวม้า ซึ่งหาง่ายในท้องถิ่นและราคาไม่แพง ด้วยวิธีการเย็บมือ เพื่อให้คณะจิตอาสาพระราชทาน ข้าราชการและบุคลากร กรมส่งเสริมวัฒนธรรม สามารถทําใช้กันเองได้ในครอบครัวและถ่ายทอดให้แก่บุคคลอื่นได้ ซึ่งจะสามารถแก้ปัญหาการขาดแคลนหน้ากากอนามัยได้ในเบื้องต้นเพราะเราสามารถทําใช้เองเพื่อป้องกันตัวเองและคนที่เรารักให้ห่างไกลจากเชื้อไวรัสโควิด-๑๙
รัฐบาลไทย-ข่าวทำเนียบรัฐบาล-สธ. ชูเขตสุขภาพที่ 7 ยกระดับคุณภาพบริการ ติดตามคัดกรองเด็กกลุ่มพัฒนาการล่าช้าอันดับ 1 ของประเทศ
วันอาทิตย์ที่ 17 ธันวาคม 2560
สธ. ชูเขตสุขภาพที่ 7 ยกระดับคุณภาพบริการ ติดตามคัดกรองเด็กกลุ่มพัฒนาการล่าช้าอันดับ 1 ของประเทศ
กระทรวงสาธารณสุข ยกย่องเขตสุขภาพที่ 7 สร้างโอกาสให้เด็ก 0 – 5 ปี ได้รับการกระตุ้นพัฒนาการ มีผลงานเป็นลําดับ 1 ของประเทศพร้อมต่อยอดขยายความสําเร็จสู่ 77 ตําบล 77 อําเภอ ครอบคลุมเชื่อมโยงระหว่างสถานบริการกับชุมชน
กระทรวงสาธารณสุข ยกย่องเขตสุขภาพที่ 7 สร้างโอกาสให้เด็ก 0–5 ปี ได้รับการกระตุ้นพัฒนาการ มีผลงานเป็นลําดับ 1 ของประเทศพร้อมต่อยอดขยายความสําเร็จสู่ 77 ตําบล 77 อําเภอ ครอบคลุมเชื่อมโยงระหว่างสถานบริการกับชุมชน
ศาสตราจารย์คลินิกพิเศษ นายแพทย์เสรี ตู้จินดา ประธานคณะที่ปรึกษารัฐมนตรีว่าการกระทรวงสาธารณสุข พร้อมด้วย นายแพทย์ณรงค์ สายวงศ์ ผู้ตรวจราชการกระทรวงฯ เขตสุขภาพที่ 7 และแพทย์หญิงอัจฉรา นิธิอภิญญาสกุล สาธารณสุขนิเทศก์ เขตสุขภาพที่ 7 ตรวจเยี่ยมติดตามความคืบหน้าผลการขับเคลื่อนแผนยุทธศาสตร์ชาติ 20 ปี ด้านสาธารณสุข ในการดูแลสุขภาพประชาชนในพื้นที่ตามนโยบายของ ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข
ศาสตราจารย์คลินิกพิเศษ นายแพทย์เสรี กล่าวว่า ในปีงบประมาณ 2560 เขตสุขภาพที่ 7มีผลสําเร็จในการขับเคลื่อนยุทธศาสตร์ชาติ 20 ปี ในด้านพัฒนาการเด็ก 0- 5 ปี ได้ตามเป้าหมายของกระทรวงสาธารณสุข ที่ให้เด็กอายุแรกเกิดถึง 5 ปีทุกคน ได้รับการส่งเสริมพัฒนาการที่ถูกต้อง โดยบูรณาการการทํางานกับผู้บริหารโครงการระดับจังหวัดและอําเภอ คอยติดตาม ให้คําปรึกษา แก้ไขปัญหา พัฒนาระบบบริการสุขภาพในพื้นที่ เฝ้าระวังการเจริญเติบโตและพัฒนาการเด็ก ทําให้สามารถคัดกรองเด็กสงสัยพัฒนาการล่าช้าได้ถึงร้อยละ 28.41 และที่สําคัญสามารถติดตามเด็กกลุ่มสงสัยพัฒนาการล่าช้ามาทําการตรวจซ้ําได้ไม่น้อยกว่าร้อยละ 90 ซึ่งทําให้เด็กมีโอกาสได้รับการกระตุ้นพัฒนาการมากขึ้นและยังเป็นผลการดําเนินงานเป็นลําดับ 1 ของประเทศ
ผลสําเร็จในการกระตุ้นพัฒนาการเด็ก เกิดจากในช่วง 3 ปีที่ผ่านมา เขตสุขภาพที่ 7 ได้ยกระดับคุณภาพการบริการ เช่น การพัฒนาศักยภาพบุคลากรทุกสถานบริการแห่งละ 1–2 คน พัฒนาศูนย์เด็กเล็กให้มีการกระตุ้นพัฒนาการเด็กได้อย่างเหมาะสม แบ่งกลุ่มเด็กเพื่อบริการวัคซีนและการส่งเสริมพัฒนาการ เพิ่มการบริการ จัดคลินิกกระตุ้นพัฒนาการ รวมทั้งการจัดหาอุปกรณ์ / คู่มือตรวจพัฒนาการให้ครอบคลุม และยังมีชุมชนต้นแบบที่ส่งเสริมการกระตุ้นพัฒนาการเด็กแบบภูมิปัญญาชาวบ้าน โดยมีลานเล่นตามภูมิปัญญาท้องถิ่นที่รวมไปถึงการจัดทําของเล่นอุปกรณ์กระตุ้นพัฒนาด้วยวัสดุที่มีในชุมชน นอกจากนั้นยังส่งเสริมพ่อแม่ผู้ปกครองใช้คู่มือเฝ้าระวังและส่งเสริมพัฒนาการเด็กปฐมวัย (DSPM)ด้วยตนเอง มีการแลกเปลี่ยนเรียนรู้ภายในชุมชน
สําหรับในปีงบประมาณ 2561 มีเป้าหมายขับเคลื่อนให้เกิดต้นแบบชุมชนเฝ้าระวังและส่งเสริมพัฒนาการเด็กให้มีพัฒนาการสมวัยอย่างต่อเนื่อง ต่อยอดความสําเร็จ เดินหน้าขยายผลสู่ 77 ตําบล 77 อําเภอ เพื่อให้ครอบคลุมเชื่อมโยงระหว่างสถานบริการกับชุมชน และพัฒนาศักยภาพทีมบุคลากร อสม. พ่อแม่/ผู้ปกครอง/ผู้ดูแล และครู รวมไปถึงการพัฒนาระบบการส่งต่อ-ส่งกลับข้อมูลของสถานบริการทุกระดับ สนับสนุนการสร้างเครือข่ายทุกภาคส่วน โดยมอบหมายให้เจ้าหน้าที่ทุกระดับกํากับติดตามต่อเนื่องทุกเดือน และเยี่ยมเสริมพลังในพื้นที่อย่างสม่ําเสมอ
*************************** 17 ธันวาคม 2560
รัฐบาลไทย-ข่าวทำเนียบรัฐบาล-ครม.เห็นชอบแต่งตั้ง กก.คุ้มครองข้อมูลส่วนบุคคลและขยายเวลาบังคับใช้ กม.บางหมวด
วันพุธที่ 20 พฤษภาคม 2563
ครม.เห็นชอบแต่งตั้ง กก.คุ้มครองข้อมูลส่วนบุคคลและขยายเวลาบังคับใช้ กม.บางหมวด
ครม.เห็นชอบแต่งตั้ง กก.คุ้มครองข้อมูลส่วนบุคคลและขยายเวลาบังคับใช้ กม.บางหมวด
นายพุทธิพงษ์ ปุณณกันต์ รมว.ดิจิทัลเพื่อเศรษฐกิจและสังคม (ดีอีเอส) เปิดเผยถึง มติ ครม.ที่อนุมัติในหลักการ ร่างพระราชกฤษฎีกากําหนดหน่วยงานและกิจการที่ผู้ควบคุมข้อมูลส่วนบุคคลไม่อยู่ภายใต้บังคับแห่ง พ.ร.บ. คุ้มครองข้อมูลส่วนบุคคล พ.ศ.2562 เรื่องการขยายเวลาการบังคับใช้บทบัญญัติบางมาตราของ พ.ร.บ. คุ้มครองข้อมูลฯ ออกไปอีก 1 ปี ตามที่กระทรวงดิจิทัลฯเสนอในที่ประชุม จากเดิมที่จะมีผลบังคับใช้ในวันที่ 27 พ.ค.63 นี้ โดยจะยังไม่นํามาบังคับใช้ตั้งแต่ 27 พ.ค.63-31 พ.ค.64 เพื่อให้ผู้ที่มีข้อมูลส่วนบุคคลหรือผู้ที่ ประมวลผลข้อมูลส่วนบุคคล เช่น ข้อมูลพนักงาน คู่ค้า หรือผู้ร่วมดําเนินงาน ทั้งในภาครัฐและเอกชน มีเวลา เตรียมความพร้อมในการจัดทําหรือปรับปรุงกระบวนการทํางาน และระบบงานของหน่วยงาน เพื่อรองรับ มาตรการคุ้มครองข้อมูลส่วนบุคคลที่กําหนดไว้ในกฎหมายให้ครบถ้วนสมบูรณ์
โดยการเตรียมตัวต้องใช้งบประมาณและบุคลากรจํานวนมากเข้ามาดําเนินการ เพราะเป็นที่ทราบกันดีว่าตั้งแต่ ต้นปีทั่วโลกและประเทศไทยต้องเผชิญกับการแพร่ระบาดของโควิด-19 ทําให้ทุกองค์กรได้รับผลกระทบและยัง ไม่พร้อม โดยเฉพาะภาคธุรกิจเอกชนที่มีปัญหาเรื่องรายได้และการลงทุน
กระทรวงดิจิทัลฯรายงานที่ประชุมคณะรัฐมนตรี (ครม.) รับทราบถึงความจําเป็นในขยายเวลา (พ.ร.บ.คุ้มครองข้อมูลสวนบุคคล) ในบางหมวดได้แก่ หมวด ๒ การคุ้มครองข้อมูลส่วน บุคคล หมวด ๓ สิทธิเจ้าของข้อมูลส่วนบุคคล หมวด ๕ การร้องเรียน หมวด ๖ ความรับผิดทางแพ่ง หมวด ๗ บทกําหนดโทษ และความในมาตรา ๙๕ และมาตรา ๙๖ ในบทเฉพาะกาล คณะรัฐมนตรีจึงมีติเห็นชอบในหลักการ (ร่าง) พระราชกฤษฎีกากําหนดหน่วยงานและกิจการ ที่ผู้ควบคุมข้อมูลส่วนบุคคลไม่อยู่ภายใต้บังคับแห่งพระราชบัญญัติคุ้มครองข้อมูลส่วนบุคคล พ.ศ.๒๕๖๒ พ.ศ. .... เพื่อมิให้นําบทบัญญัติเฉพาะในหมวด ๒ หมวด ๓ หมวด ๕ หมวด ๖ หมวด ๗ และความในมาตรา ๙๕ ตามกฎหมายว่าด้วยการคุ้มครองข้อมูลส่วนบุคคลมาใช้บังคับแก่ผู้ควบคุมข้อมูลส่วนบุคคลของหน่วยงานหรือกิจการตามบัญชีท้ายพระราชกฤษฎีกาตั้งแต่วันที่ ๒๗ พฤษภาคม ๒๕๖๓ จนถึงวันที่ ๓๑ พฤษภาคม ๒๕๖๔ รวมทั้งเร่งรัด ให้กระทรวงฯ ดําเนินการจัดทํากฎหมายลําดับรอง หลักเกณฑ์และแนวปฏิบัติต่าง ๆ ที่เกี่ยวข้อง ตามที่กฎหมายกําหนด
“รัฐบาลและท่านนายกฯ พลเอก ประยุทธ์ จันทร์โอชา ได้รับทราบถึงข้อจํากัดนี้ และได้รับฟังข้อเรียกร้องจาก กลุ่มสมาคมและภาคธุรกิจต่าง ๆ ก็รู้สึกเห็นใจและเข้าใจ จึงได้สั่งการให้หน่วยที่เกี่ยวข้องไปหาแนวทางดูแล เพื่อให้สอดคล้องกับสิ่งที่รัฐบาลทําอยู่ นั่นก็คือ การช่วยเหลือ ลดภาระ และบรรเทาความเดือดร้อนของ ประชาชนทุกกลุ่มให้มากที่สุด ซึ่งที่ผ่านมาก็มีมาตรการสําหรับภาคธุรกิจหลายอย่าง เช่น มาตรการด้าน ประกันสังคม กองทุนและแรงงาน มาตรการภาษี รวมถึงวันนี้ที่ ครม.ได้อนุมัติอีกหนึ่งมาตรการคือ การ
รัฐบาลไทย-ข่าวทำเนียบรัฐบาล-พม. แถลงข่าวเรื่องการช่วยเหลือ ประชาชนที่ได้รับผลกระทบจากการแพร่ระบาดของโควิด-19 เป็นกรณีเร่งด่วน [กระทรวงการพัฒนาสังคมและความมั่นคงของมนุษย์]
วันอังคารที่ 28 เมษายน 2563
พม. แถลงข่าวเรื่องการช่วยเหลือ ประชาชนที่ได้รับผลกระทบจากการแพร่ระบาดของโควิด-19 เป็นกรณีเร่งด่วน [กระทรวงการพัฒนาสังคมและความมั่นคงของมนุษย์]
การแถลงข่าวเรื่องการช่วยเหลือ ประชาชนที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด -19) เป็นกรณีเร่งด่วน
วันที่ 28 เมษายน 2563 เวลา 10.00 น. ณ บริเวณโถงชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางพัชรี อาระยะกุล รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ เป็นประธานการแถลงข่าวเรื่องการช่วยเหลือ ประชาชนที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด -19) เป็น กรณีเร่งด่วน โดยใช้งบประมาณปกติและเงินอุดหนุนในการสงเคราะห์ครอบครัวผู้ประสบปัญหาเดือดร้อนทางสังคม (กรณีฉุกเฉิน) พร้อมตั้งศูนย์ปฏิบัติการช่วยเหลือผู้เร่ร่อนไร้ที่อยู่อาศัย และครัวกลางในทุกจังหวัด
รัฐบาลไทย-ข่าวทำเนียบรัฐบาล-ธ.ก.ส.ชวนออม พร้อมรับกระปุกสุดน่ารัก ในงานวันเด็กแห่งชาติ 2562
วันศุกร์ที่ 11 มกราคม 2562
ธ.ก.ส.ชวนออม พร้อมรับกระปุกสุดน่ารัก ในงานวันเด็กแห่งชาติ 2562
ธ.ก.ส.ชวนเด็กๆ ร่วมเปิดบัญชีเงินฝาก พร้อมรับกระปุก SMAEs Baby Truck สุดน่ารัก ณ ธ.ก.ส.สาขา และร่วมสนุกกิจกรรมงานวันเด็กแห่งชาติภายใต้แนวคิด KIDS CARNIVAL ชมการแสดง เครื่องเล่นนานาชนิด ของขวัญ ของรางวัล และกิจกรรมต่างๆ มากมาย ในวันเสาร์ที่ 12 ม.ค.2562
ธ.ก.ส.ชวนเด็ก ๆ ร่วมเปิดบัญชีเงินฝาก พร้อมรับกระปุก SMAEs Baby Truck สุดน่ารัก ณ ธ.ก.ส. สาขา และร่วมสนุกกับกิจกรรมงานวันเด็กแห่งชาติภายใต้แนวคิด KIDS CARNIVAL ชมการแสดง เครื่องเล่นนานาชนิด ของขวัญ ของรางวัล และกิจกรรมต่างๆ มากมาย ในวันเสาร์ที่ 12 มกราคม 2562 เวลา 8.30 – 12.00 น. ฟรีอาหารเครื่องดื่มตลอดทั้งงาน ณ ธ.ก.ส. สํานักงานใหญ่ บางเขน
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้จัดทํากระปุกออมทรัพย์ SMAEs Baby Truck สุดน่ารักเพื่อเป็นของขวัญพิเศษให้กับเด็ก ๆ ที่ร่วมเปิดบัญชีเงินฝากตั้งแต่ 500 บาทขึ้นไป ในวันเสาร์ที่ 12 มกราคม 2562 ตั้งแต่เวลา 08.00 -12.00 น. ณ ธ.ก.ส. สํานักงานใหญ่ บางเขน และที่ทําการ ธ.ก.ส. 697 สาขาทั่วประเทศ ทั้งนี้เพื่อรณรงค์ให้เด็กๆทุกคนรักการออม รู้จักการสร้างภูมิคุ้มกันผ่านการออมเงิน เพื่ออนาคตของตนเอง และของประเทศชาติ
นอกจากนี้ในส่วนของ ธ.ก.ส. สํานักงานใหญ่ บางเขน ยังจัดกิจกรรมวันเด็กแห่งชาติประจําปี 2562 ที่สอดคล้องคําขวัญวันเด็กแห่งชาติ ปี 2562 ของ พลเอก ประยุทธ์ จันทร์โอชา นายกรัฐมนตรี “เด็ก เยาวชน จิตอาสา ร่วมพัฒนาชาติ” ภายใต้แนวคิด KIDS CARNIVAL เพื่อสร้างความสุขสนุกสนานความรื่นเริง ควบคู่ไปกับการสนับสนุนให้เด็กและเยาวชนมีจิตอาสา เติบโตมาเป็นผู้ใหญ่ที่พร้อมช่วยพัฒนาประเทศ โดยมีกิจกรรมต่าง ๆ มากมายประกอบด้วย มินิคอนเสิร์ตจากศิลปินน้องน้ํา AF11 เกมส์ร่วมสนุกชิงรางวัล การจับสลากรางวัล กิจกรรมส่งเสริมความรู้ เช่น ฐานการเรียนรู้การเพาะถั่วงอก ฐานการเพาะเมล็ดอ่อนดอกทานตะวัน การแต่งหน้าคัพเค้ก ระบายสีและงานประดิษฐ์ รวมทั้งสวนสนุกที่มีเครื่องเล่นนานาชนิด เช่น ซุ้มเกมส์ รถราง สไลเดอร์ ม้าหมุน บ้านบอล บ้านลม และอุปกรณ์เสริมทักษะ เป็นต้น นอกจากนี้ยังมีกิจกรรมฉายภาพยนตร์การ์ตูน และร่วมเล่นเกมส์ บริเวณ หอสมุด ธ.ก.ส. และพิพิธภัณฑ์ ธ.ก.ส. พร้อมอิ่มอร่อยไปกับอาหารและเครื่องดื่ม สําหรับผู้เข้าร่วมงานฟรีตลอดงาน
นายอภิรมย์กล่าวอีกว่า ธ.ก.ส.ให้ความสําคัญกับการพัฒนาด้านการศึกษา การพัฒนาศักยภาพและความสุข ของเด็กและเยาวชน ผ่านกิจกรรมสําคัญอย่างต่อเนื่อง เช่น โรงเรียนธนาคาร โครงการด้านการเกษตรเพื่ออาหารกลางวันในโรงเรียน เป็นต้น ทั้งนี้ เพื่อให้เด็ก ๆ ได้เติบโตเป็นกําลังในการพัฒนาประเทศชาติในอนาคต ทั้งนี้สามารถติดตามข่าวสารกิจกรรม งานวันเด็ก ธ.ก.ส. ปี 2562 ได้ที่ Facebook : BAAC Thailand หรือ Facebook : ธ.ก.ส. บริการด้วยใจ และ Call Center 02 555 0555
รัฐบาลไทย-ข่าวทำเนียบรัฐบาล-นายกฯ ชื่นชมสตาร์ทอัพไทยคว้ารางวัลที่ 1 โมเดลธุรกิจโลก สร้างนวัตกรรมยกระดับคุณภาพชีวิตชาวนา
วันเสาร์ที่ 22 กรกฎาคม 2560
นายกฯ ชื่นชมสตาร์ทอัพไทยคว้ารางวัลที่ 1 โมเดลธุรกิจโลก สร้างนวัตกรรมยกระดับคุณภาพชีวิตชาวนา
แนะรัฐ เอกชน เกษตรกร จับมือปั้นผู้ประกอบรุ่นใหม่ ปรับวิธีคิด เปลี่ยนพฤติกรรมไปสู่สิ่งที่ดีกว่า
วันนี้(22 กรกฎาคม 2560)พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่านายกฯ ชื่นชมสตาร์ทอัพไทยคว้ารางวัลที่ 1 โมเดลธุรกิจโลก สร้างนวัตกรรมยกระดับคุณภาพชีวิตชาวนา แนะรัฐ เอกชน เกษตรกร จับมือปั้นผู้ประกอบรุ่นใหม่ ปรับวิธีคิด เปลี่ยนพฤติกรรมไปสู่สิ่งที่ดีกว่า
พลเอก ประยุทธ์ จันทร์โอชา นายกรัฐมนตรี ชื่นชมความสําเร็จของบริษัท สยามออร์แกนิค จํากัด ธุรกิจสตาร์ทอัพไทย ที่สามารถคว้ารางวัลที่ 1 จากการประกวดโมเดลธุรกิจสตาร์ทอัพ ชีวาส เวนเจอร์ จากทั่วโลกรวม 30 ธุรกิจ ซึ่งจัดขึ้นที่สหรัฐอเมริกา มาครองได้ โดยมุ่งหวังให้เป็นต้นแบบของการพัฒนาธุรกิจสตาร์ทอัพและสร้างแรงบันดาลให้เกษตรกรหันไปปรับวิธีคิด เปลี่ยนพฤติกรรม เพื่อก้าวไปสู่สิ่งที่ดีว่า
“นายกฯ ระบุว่า รัฐบาลพยายามอย่างมากที่จะกระตุ้นให้เกิดธุรกิจสตาร์ทอัพที่นําความรู้ เทคโนโลยีและนวัตกรรมไปสร้างสรรค์เป็นผลงานหรือสินค้าและบริการออกสู่ตลาด เพื่อขับเคลื่อนเศรษฐกิจไทย ขณะเดียวกันจะต้องเปลี่ยนแปลงภาคการเกษตรรูปแบบเดิม เป็นเกษตรสมัยใหม่ โดยนําหลักการเดียวกับการพัฒนาสตาร์ทอัพไปปรับใช้ให้เกิดผลเป็นรูปธรรม”
นายกรัฐมนตรีเน้นย้ําว่า ปัจจุบันชาวนาไทยกว่า 17 ล้านคนมีต้นทุนการทํานาที่สูงมาก แต่กลับมีรายได้ต่ํา โดยมีปัญหาหลักอยู่ที่ เมล็ดพันธุ์ไม่ดี ตลาดไม่แน่นอน และผลผลิตน้อย โดยบริษัท สยามออร์แกนิค ได้ทํางานร่วมกับชาวนาไทยเพื่อปลูกข้าวอินทรีย์สายพันธุ์ใหม่ที่ปราศจากการตัดต่อพันธุกรรม (GMO) ใช้ชื่อว่า “แจ็สเบอร์รี่” สีม่วงเข้มคุณภาพดี ผลผลิตจากงานวิจัยของคณะกรรมการวิจัยแห่งชาติ และมหาวิทยาลัยเกษตรศาสตร์ ช่วยแก้ไขปัญหาเรื่องเมล็ดพันธุ์
ส่วนปัญหาการตลาด ได้ใช้วิธีให้ราคารับซื้อจากเกษตรกรสูงกว่าข้าวหอมมะลิถึง 2 เท่า และรับประกันการรับซื้อข้าวทุกเมล็ด เพื่อจูงใจให้ชาวนามาร่วมเครือข่าย รวมทั้งยังแก้ปัญหาเรื่องผลผลิตต่ํา โดยเลือกใช้ปุ๋ยที่มีคุณภาพ ให้น้ําอย่างเหมาะสม และอบรมให้ความรู้เกษตรกรอย่างต่อเนื่อง โดยผลผลิตทั้งหมดมุ่งเจาะตลาดบนหรือลูกค้าที่มีรายได้สูง และส่งออกเป็นหลัก พัฒนารูปลักษณ์ให้ทันสมัย ทําให้ชาวนามีรายได้ที่ดีขึ้น
“นายกฯ แนะให้หน่วยงานภาครัฐ เอกชน และเกษตรกร จับมือร่วมกันสร้างผู้ประกอบการรุ่นใหม่ในลักษณะเดียวกับบริษัท สยามออร์แกนิค โดยกระทรวงเกษตรและสหกรณ์ กระทรวงพาณิชย์ หรือกระทรวงอุตสาหกรรม จะต้องพูดคุยกันเพื่อหาเจ้าภาพดําเนินการให้สําเร็จ ทั้งนี้ จากการดําเนินงานของสยามออร์แกนิคในช่วง 3 ปีที่ผ่านมา ช่วยให้ผลผลิตของเกษตรกรเพิ่มขึ้นปีละประมาณร้อยละ 40 มีเกษตรกรในเครือข่าย 600 ราย ซึ่งมีรายได้สูงกว่าเกษตรกรรายอื่น ๆ ถึง 8 เท่า โดยปี 2559 เพียงปีเดียวเกษตรกรกลุ่มนี้มีรายได้เพิ่มขึ้นประมาณ 8 ล้านบาท”
.........................................................
สํานักโฆษก
รัฐบาลไทย-ข่าวทำเนียบรัฐบาล-รัฐบาลย้ำผ่อนปรนแรงงานต่างด้าวพิสูจน์สัญชาติออกไปถึง 30 มิ.ย.61 วอนนายจ้างและแรงงานต่างด้าวทำความเข้าใจและปฏิบัติตามกฎกติกา พร้อมร่วมมือแก้ไขปัญหาอย่างยั่งยืน
วันศุกร์ที่ 29 ธันวาคม 2560
รัฐบาลย้ําผ่อนปรนแรงงานต่างด้าวพิสูจน์สัญชาติออกไปถึง 30 มิ.ย.61 วอนนายจ้างและแรงงานต่างด้าวทําความเข้าใจและปฏิบัติตามกฎกติกา พร้อมร่วมมือแก้ไขปัญหาอย่างยั่งยืน
รัฐบาลย้ําผ่อนปรนแรงงานต่างด้าวพิสูจน์สัญชาติออกไปถึง 30 มิ.ย.61 วอนนายจ้างและแรงงานต่างด้าวทําความเข้าใจและปฏิบัติตามกฎกติกา พร้อมร่วมมือแก้ไขปัญหาอย่างยั่งยืน
วันที่ 29 ธันวาคม 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ตามคําสั่งหัวหน้า คสช.ที่ 33/2560 เรื่อง มาตรการชั่วคราวเพื่อแก้ไขข้อขัดข้องในการบริหารจัดการการทํางานของคนต่างด้าว ได้ผ่อนปรนให้แรงงานต่างด้าวได้รับอนุญาตให้อยู่ในประเทศและทํางานได้จนถึง 31 ธ.ค.60 โดยแรงงานต่างด้าวต้องพิสูจน์สัญชาติให้แล้วเสร็จในช่วงเวลาดังกล่าว นั้น
“รัฐบาลรับทราบถึงความจําเป็นที่จะต้องผ่อนผันให้แรงงานต่างด้าวราว 900,000 คน ที่กําลังดําเนินการพิสูจน์สัญชาติแต่ยังไม่แล้วเสร็จ และแรงงานที่ไม่มีเอกสารใด ๆ ให้ได้ขึ้นทะเบียนประวัติ จัดทําฐานข้อมูล และพิสูจน์สัญชาติให้เรียบร้อย จึงได้ขยายเวลาดําเนินการออกไปอีก 6 เดือน จนถึงวันที่ 30 มิ.ย.61 ตามมติ ครม.เมื่อ 19 ธ.ค.60 และขณะนี้ คสช.อยู่ระหว่างการพิจารณาใช้ ม.44 ในการผ่อนผัน”
ทั้งนี้ พลเอก ประยุทธ์ จันทร์โอชา นายกรัฐมนตรี เน้นย้ําว่า รัฐบาลให้ความสําคัญกับการบริหารจัดการแรงงานต่างด้าวอย่างมีประสิทธิภาพ เพื่อนําไปสู่การแก้ไขปัญหาอย่างเป็นระบบและยั่งยืน โดยขอให้นายจ้างและแรงงานต่างด้าวทําความเข้าใจกฎกติกาที่ภาครัฐได้ชี้แจง ไม่เกิดความตื่นตระหนก และดําเนินการตามขั้นตอนต่าง ๆ ให้เรียบร้อย
สําหรับแนวทางการดําเนินงานนับจากนี้ แต่ละจังหวัดจะจัดตั้งคณะกรรมการบริหารจัดการแรงงาน เพื่อทําหน้าที่จัดตั้งและกํากับดูแลการดําเนินการของศูนย์บริการเบ็ดเสร็จ (One Stop Service : OSS) ให้บรรลุเป้าหมาย
โดยแรงงานต่างด้าวที่ยังไม่ได้พิสูจน์สัญชาติกว่า 900,000 คน ต้องไปขึ้นทะเบียนประวัติจัดทําฐานข้อมูล ณ ศูนย์ OSS ในพื้นที่ที่แรงงานต่างด้าวทํางานอยู่ภายใน 31 มี.ค.61 และไปพิสูจน์สัญชาติให้แล้วเสร็จภายใน 30 มิ.ย.61 ส่วนแรงงานต่างด้าวที่ไม่มีเอกสารใด ๆ ให้นายจ้างพาไปขึ้นทะเบียนประวัติและจัดทําฐานข้อมูลภายใน 30 วัน นับจากวันที่ รมว.แรงงานกําหนด ซึ่งขณะนี้อยู่ระหว่างการจัดทํารายละเอียด จากนั้นให้พิสูจน์สัญชาติให้แล้วเสร็จภายใน 30 มิ.ย.61 เช่นกัน
“นายกฯ อยากให้ทุกหน่วยสร้างการรับรู้แก่กลุ่มเป้าหมายอย่างทั่วถึง พร้อมทั้งขอให้ประชาชนติดตามข่าวสารจากแหล่งข้อมูลที่เชื่อถือได้ โดยยกตัวอย่างกระแสข่าวเรื่องโรงไฟฟ้ากระบี่จะใช้น้ํามันปาล์มเพื่อแก้ปัญหาราคาตก หวังปลุกกระแสให้ประชาชนติดตามทวงถามจากรัฐบาล และ กฟผ.ว่า ไม่เป็นความจริง ทั้ง ๆ ที่รัฐบาลมีมาตรการอื่นในการช่วยเหลือเกษตรกรอย่างมีประสิทธิภาพมากกว่า เป็นต้น”
-------------------------
รัฐบาลไทย-ข่าวทำเนียบรัฐบาล-นายภูเวียง รองปลัดกระทรวงดิจิทัลฯ มอบรางวัลโครงการ
วันจันทร์ที่ 16 ธันวาคม 2562
นายภูเวียง รองปลัดกระทรวงดิจิทัลฯ มอบรางวัลโครงการ
นายภูเวียง รองปลัดกระทรวงดิจิทัลฯ มอบรางวัลโครงการ "X Campus Ads Idea Contest 2019"
เมื่อวันที่ 13 ธันวาคม 2562 นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม ได้ให้เกียรติเข้าร่วมงานแถลงข่าวความสําเร็จของโครงการ "X Campus Ads Idea Contest 2019" พร้อมทั้ง มอบรางวัลฯ ให้กับนิสิตนักศึกษาที่เข้าร่วมการประกวดแข่งขันความคิดสร้างสรรค์ในการผลิตคลิปวิดีโอโฆษณา จากหลากหลายโจทย์ของบริษัทชั้นนําของประเทศ เพื่อให้สอดคล้องกับยุทธศาสตร์ของแผน Digital Economy ในเรื่องของการขับเคลื่อนเศรษฐกิจด้วยเทคโนโลยีดิจิทัล และพัฒนากําลังคนให้พร้อมเข้าสู่ยุคเศรษฐกิจดิจิทัล ณ ห้อง Jubily ชั้น 11 AB โรงแรมเดอะเบอร์เคลียร์ ประตูน้ํา กรุงเทพฯ
***************